
Eiropas Savienības Kohēzijas politikas programmas 2021. – 2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp, veicinot noturību izglītošanā un mācībā attālinātā un tiešsaistes režīmā" 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" pirmās projekta iesniegumu atlases kārtas īstenošanas noteikumi
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
I. Vispārīgie jautājumi
· 1. Noteikumi nosaka:
· 1.1. kārtību, kādā īsteno Eiropas Savienības Kohēzijas politikas programmas 2021. – 2027. gadam 4. politikas mērķa "Sociālāka un iekļaujošāka Eiropa, īstenojot Eiropas sociālo tiesību pīlāru" 4.2. prioritātes "Izglītība, prasmes un mūžizglītība" 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp, veicinot noturību izglītošanā un mācībā attālinātā un tiešsaistes režīmā" 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" (turpmāk – pasākums) pirmo projektu iesniegumu atlases kārtu (turpmāk – pirmā kārta);
· 1.2. pasākuma pirmās kārtas mērķi;
· 1.3. pasākuma pirmajai kārtai pieejamo Eiropas Reģionālās attīstības fonda finansējumu;
· 1.4. prasības Eiropas Savienības fonda projekta (turpmāk – projekts) iesniedzējam un sadarbības partneriem;
· 1.5. atbalstāmo darbību un izmaksu attiecināmības nosacījumus;
· 1.6. vienkāršoto izmaksu piemērošanas nosacījumus un kārtību.
· 2. Noteikumos lietoti šādi termini:
· 2.1. atbalsta personāls – speciālie pedagogi, skolotāji logopēdi, izglītības psihologi, pedagogi karjeras konsultanti, izglītības metodiķi, pirmsskolas izglītības metodiķi, skolotāji mentori, ja tie ir saistīti ar vispārējās izglītības satura īstenošanu;
· 2.2. pedagogi – 5 – 6 gadīgo izglītojamo grupu pirmsskolas izglītības skolotāji, vispārējās pamatizglītības skolotāji, vispārējās vidējās izglītības skolotāji, sākumizglītības skolotāji, speciālās izglītības skolotāji.
· 3. Pasākuma pirmās kārtas mērķis ir stiprināt izglītības iestāžu nodrošinājumu ar mūsdienīgas un kvalitatīvas pamata un vidējās izglītības īstenošanai nepieciešamajiem resursiem, tādējādi uzlabojot vienlīdzīgu piekļuvi iekļaujošiem un kvalitatīviem pakalpojumiem izglītības jomā.
· 4. Pasākuma pirmās kārtas mērķa grupa ir:
· 4.1. pašvaldību un valsts dibināto vispārējās izglītības iestāžu pedagogi un atbalsta personāls, tostarp pirmsskolas izglītības iestāžu 5 – 6 gadīgo izglītojamo grupu pedagogi un atbalsta personāls;
· 4.2. pašvaldību un valsts dibināto profesionālās izglītības iestāžu pedagogi, kas nodrošina vispārējās izglītības satura ieviešanu, un atbalsta personāls, kas ir iesaistīts vispārējās pamata un vidējās izglītības satura ieviešanā;
· 4.3. pašvaldību un valsts dibināto profesionālās izglītības iestāžu izglītojamie.
· 5. Pasākuma pirmās kārtas ietvaros ir sasniedzami šādi nacionālie rādītāji:
· 5.1. līdz 2025. gada 31. decembrim 80 procenti (darba slodzes izteiksmē, kas atbilst vienai mēneša darba algas likmei) šo noteikumu 4.1. un 4.2.apakšpunktā noteiktās mērķa grupas pedagogu un atbalsta personāla (izņemot pirmsskolas izglītības iestāžu 5 – 6 gadīgo izglītojamo grupu pedagogus un atbalsta personālu) ir nodrošinātas ar datortehniku vispārējās izglītības satura īstenošanai;
· 5.2. līdz 2025. gada 31. decembrim  90 procenti valsts un pašvaldību dibinātās izglītības iestādēs, kas īsteno profesionālās pamata un vidējās izglītības programmas, ir stiprināts informācijas un komunikācijas tehniskais nodrošinājums vispārējās izglītības satura apguvei audzēkņiem.
· 6. Pasākuma pirmajai kārtai plānotais un pieejamais finansējums ir 25 000 000  euro, ko veido Eiropas Reģionālās attīstības fonda finansējums – 21 250 000 euro un valsts budžeta līdzfinansējums – 3 750 000 euro.
· 7. Eiropas Reģionālās attīstības fonda finansējums projektā nepārsniedz 85 procentus no projekta kopējām attiecināmajām izmaksām.
· 8. Valsts budžeta līdzfinansējums ir ne mazāks kā 15 procenti no projekta kopējām attiecināmajām izmaksām.
· 9. Eiropas Reģionālās attīstības fonda finansējumu atlases kārtas ietvaros piešķir granta veidā.
· 10. Pasākuma pirmo kārtu īsteno ierobežotas projektu iesniegumu atlases veidā.
· 11. Pasākuma pirmās kārtas ietvaros atbildīgās iestādes funkcijas pilda Izglītības un zinātnes ministrija.
II. Prasības projekta iesniedzējam, finansējuma saņēmējam un sadarbības partneriem
· 12. Projekta iesniedzējs pasākuma pirmās kārtas ietvaros ir Izglītības un zinātnes ministrija, kas pēc projekta iesnieguma apstiprināšanas kļūst par finansējuma saņēmēju.
· 13. Projekta iesniedzējs sagatavo projekta iesniegumu atbilstoši projektu iesniegumu atlases nolikumā noteiktajām prasībām un uzaicinājumā noteiktajā termiņā iesniedz to sadarbības iestādē, izmantojot Kohēzijas politikas fondu vadības informācijas sistēmas elektronisko vidi. Projekta iesniedzējs pasākuma pirmās kārtas ietvaros iesniedz vienu projekta iesniegumu.
· 14. Finansējuma saņēmējs projekta īstenošanā iesaista šādus sadarbības partnerus:
· 14.1. pašvaldības, kas ir vispārējās vai profesionālās izglītības iestāžu dibinātājas;
· 14.2. valsts dibinātas vispārējās vai profesionālās izglītības iestādes, kas īsteno pamata un vidējās izglītības programmas.
· 15. Finansējuma saņēmējs ar sadarbības partneri slēdz sadarbības līgumu atbilstoši normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021. – 2027. gada plānošanas periodā vai izdod rīkojumu (attiecībā uz izglītības iestādēm, kas ir Izglītības un zinātnes ministrijas padotībā) par sadarbību projekta īstenošanu. Sadarbības līgums nosaka sadarbības mērķus, savstarpējo atbildību, funkcijas, finansēšanas mehānismu (ja attiecināms), pārskatu sniegšanas kārtību.
III. Atbalstāmās darbības un attiecināmās izmaksas
· 16. Pasākuma pirmās kārtas ietvaros ir atbalstāmas šādas darbības
· 16.1. datortehnikas iegāde un nodošana īpašumā šo noteikumu 14. punktā minētajiem sadarbības partneriem;
· 16.2. rekomendāciju izstrāde izglītības iestādēm un izglītības iestāžu izglītošana par interaktīvām mācību platformām un mācību vadības platformām to plašākai izmantošanai un lietošanas dinamikas uzskaitei;
· 16.3. projekta vadības un īstenošanas nodrošināšana;
· 16.4. komunikācijas un vizuālās identitātes pasākumi par projekta īstenošanu.
· 17. Pasākuma pirmās kārtas ietvaros ir attiecināmas šādas finansējuma saņēmējam plānotas izmaksas:
· 17.1. tiešās attiecināmās izmaksas, kas ir tieši saistītas ar projekta darbību īstenošanu un nepieciešamas projekta rezultātu sasniegšanai, un šī saistība ir skaidri saprotama un pierādāma;
· 17.2. netiešās attiecināmās izmaksas, kas nav tieši saistītas ar projekta rezultātu sasniegšanu, bet atbalsta un nodrošina atbilstošus apstākļus projekta darbību īstenošanai un projekta rezultātu sasniegšanai;
· 17.3. neparedzētie izdevumi, kas nepārsniedz divus procentus no šo noteikumu 18. punktā minētajām kopējām projekta tiešajām attiecināmajām izmaksām, un tos veic, lai nodrošinātu projekta īstenošanu. Neparedzēto izmaksu izmantošanu pirms izdevumu veikšanas finansējuma saņēmējs saskaņo ar sadarbības iestādi.
· 18. Šo noteikumu 17.1. apakšpunktā minētās tiešās attiecināmās izmaksas ietver šādas izmaksu pozīcijas
· 18.1. tiešās attiecināmās personāla izmaksas:
· 18.1.1. projekta vadības personāla atlīdzības izmaksas (izņemot virsstundas) šo noteikumu 16. punktā minēto atbalstāmo darbību īstenošanai, kas līdz atbildīgās iestādes izstrādātās vienkāršoto izmaksu metodikas apstiprināšanai ir attiecināmas kā faktiskās izmaksas;
· 18.1.2. projekta īstenošanas personāla atlīdzības izmaksas (izņemot virsstundas) šo noteikumu 16. punktā minēto atbalstāmo darbību īstenošanai, kas līdz atbildīgās iestādes izstrādātās un vadošās iestādes saskaņotās vienkāršoto izmaksu metodikas apstiprināšanai ir attiecināmas kā faktiskās izmaksas;
· 18.2. pārējās projekta īstenošanas izmaksas:
· 18.2.1. datortehnikas iegādes izmaksas;
· 18.2.2. jaunradītu darba vietu aprīkojuma, tai skaitā biroja mēbeļu un tehnikas, datorprogrammu un licences iegādes vai nomas izmaksas, aprīkojuma uzturēšanas un remonta izmaksas, ne vairāk kā 3 000 euro vienai darba vietai visā projekta īstenošanas laikā, ja projekta vadības vai īstenošanas personāls ir nodarbināts projektā vismaz 30 procentu apmērā no normālā darba laika uz darba līguma pamata. Ja projekta vadības vai īstenošanas personāls ir nodarbināts nepilnu darba laiku vai daļlaiku, jaunradītas darba vietas aprīkojuma iegādes vai nomas izmaksas ir attiecināmas proporcionāli darba slodzes procentuālajam sadalījumam;
· 18.2.3. darba braucienu un komandējumu, tai skaitā ārvalstu, izmaksas attiecināmas saskaņā ar normatīvajiem aktiem par kārtību, kādā atlīdzināmi ar komandējumiem un darbinieku darba braucieniem saistītie izdevumi;
· 18.2.4. iekšzemes komandējumu izmaksas attiecināmas atbilstoši vadošās iestādes izstrādātajām metodikām "Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam  īstenošanai" un "Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” īstenošanai";
· 18.2.5. transporta izmaksas (maksa par degvielu, transportlīdzekļu noma, transporta pakalpojumu pirkšana, maksa par sabiedriskā transporta izmantošanu) šo noteikumu 16. punktā minēto atbalstāmo darbību īstenošanai atbilstoši vadošās iestādes izstrādātajai metodikai "Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam  īstenošanai";
· 18.2.6. pakalpojuma (uzņēmuma) un piegādes līguma izmaksas šo noteikumu 16. punktā minēto atbalstāmo darbību īstenošanai;
· 18.2.7. ar projekta darbībām tieši saistīto komunikācijas un vizuālās identitātes pasākumu izmaksas.
· 19. Šo noteikumu 17.2. apakšpunktā minētās netiešās attiecināmās izmaksas plāno kā vienu izmaksu pozīciju, piemērojot netiešo izmaksu vienoto likmi septiņu procentu apmērā no šo noteikumu 18. punktā minētajām tiešajām izmaksām.
· 20. Ja šo noteikumu 18.2.8. apakšpunktā minētais pakalpojuma sniedzējs ir fiziska persona un tā nav reģistrējusies Valsts ieņēmumu dienestā kā pašnodarbināta persona, attiecināmas ir arī darba devēja valsts sociālās apdrošināšanas obligātās iemaksas.
· 21. Pievienotās vērtības nodokļa maksājumi, kas tiešā veidā saistīti ar projektu, uzskatāmi par attiecināmām izmaksām saskaņā ar Eiropas Parlamenta un Padomes 2021. gada 24. jūnija Regulas (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula Nr.2021/1060) 64.panta 1.punkta “c” apakšpunktā ietvertajiem nosacījumiem.
· 22. Ja projekta īstenošanas laikā stājas spēkā vienkāršoto izmaksu horizontālā metodika, kas ir obligāti piemērojama visiem Eiropas Savienības fondu 2021. –2027. gada plānošanas perioda projektiem vai atbildīgās iestādes izstrādāta un ar vadošo iestādi saskaņota vienkāršoto izmaksu metodika, kas piemērojama atlases kārtā, tā tiek piemērota pasākuma pirmās kārtas projekta īstenošanā.
· 23. Pasākuma pirmās kārtas ietvaros finansējuma saņēmējam izmaksas ir attiecināmas no 2024. gada 1. janvāra. Izmaksas par darbībām, kuras tiek pabeigtas līdz investīcijas projekta iesnieguma apstiprināšanai, nav attiecināmas.
IV. Projekta īstenošanas nosacījumi
· 24. Finansējuma saņēmējs projekta ietvaros iegādāto datortehniku nodod īpašumā tiem sadarbības partneriem, kas divu mēnešu laikā pēc finansējuma saņēmēja uzaicinājuma ir noslēguši sadarbības līgumu ar finansējuma saņēmēju vai par kuriem finansējuma saņēmējs ir izdevis rīkojumu.
· 25. Finansējuma saņēmējs nodrošina projekta ietvaros iegādātās datortehnikas vispārējās un profesionālās izglītības iestāžu pedagogiem un atbalsta personālam nodošanu sadarbības partneriem atbilstoši finansējuma saņēmēja izstrādātajam aprēķinam proporcionāli pedagogu un atbalsta personāla darba slodžu skaitam attiecīgajās vispārējās un profesionālās izglītības iestādēs. Aprēķinā  izmanto Valsts izglītības informācijas sistēmas datus uz 2023. gada 1. septembri.
· 26. Finansējuma saņēmējs nodrošina projekta ietvaros iegādātās datortehnikas pirmsskolu izglītības iestāžu 5 – 6 gadīgo izglītojamo pedagogiem un to atbalsta personālam atbilstoši finansējuma saņēmēja izstrādātajam aprēķinam proporcionāli 5 – 6 gadīgo izglītojamo skaitam pašvaldību dibinātajās pirmsskolas izglītības iestādēs. Aprēķinā izmanto Valsts izglītības informācijas sistēmas datus uz 2023. gada 1. septembri.
· 27. Šo noteikumu 4.3. apakšpunktā minētās mērķa grupas nodrošina ar datortehniku pēc šo noteikumu 4.1. un 4.2. apakšpunktos minēto mērķa grupu nodrošināšanas ar datortehniku.
· 28. Finansējuma saņēmējs datortehnikas pasūtījumu veic līdz 2024. gada 31. oktobrim.
· 29. Šo noteikumu 16.1. un 16.2. apakšpunktā noteikto darbību izpildi pamato finansējuma saņēmēja un sadarbības partnera abpusēji parakstīts pieņemšanas un  nodošanas akts, kas ietver šo noteikumu 32.1. apakšpunktā noteikto prasību izpildi.
· 30. Sadarbības partneris par saviem līdzekļiem nodrošina šādu prasību izpildi:
· 30.1. izsniedz projekta ietvaros iegādāto datortehniku šo noteikumu 4. punktā minētajai mērķa grupai atbilstoši sadarbības partnera izstrādātai kārtībai, kurā iekļauj:
· 30.1.1. nosacījumus par datortehnikas izsniegšanu un izsniegtās datortehnikas lietošanu, tajā skaitā pievieno veidlapas paraugu pieteikumam par datortehnikas lietošanu uz noteiktu laiku;
· 30.1.2. nosacījumus par datortehnikas izmantošanu izglītības iestādē un ārpus izglītības iestādes;
· 30.1.3. šo noteikumu 4.3. apakšpunktā minētās mērķa grupas informēšanas pasākumu aprakstu par datortehnikas pieejamību;
· 30.2. datortehnikas piešķiršanā izmanto Izglītības resursu uzskaites un monitoringa informācijas sistēmu;
· 30.3. datortehnikas efektīvam izmantojumam un pārvaldībai nodrošina lietotāju kontu pārvaldību un datortehnikas izmantošanas monitoringu, uzturēšanu, tai skaitā datortehnikas konfigurāciju,  tehnoloģiju savietojamības risinājumus, un nodrošina atbalstu un stimulus lietotāju digitālo prasmju pilnveidei, tai skaitā valsts izveidotu interaktīvās mācību platformu un mācību vadības platformu izmantošanai;
· 30.4. projekta ietvaros iegādātās datortehnikas uzturēšanu, apkopi un ilgtspēju (apdrošināšanu vai aizvietošanu), tai skaitā nodrošinot datortehnikas izmantošanu vispārējās izglītības satura īstenošanas vai apguves mērķiem, vismaz trīs gadus pēc datortehnikas lietošanas tiesību iegūšanas.
· 31. Īstenojot projektu, finansējuma saņēmējs un sadarbības partneris:
· 31.1. nodrošina, lai funkcijas, kuras tas pilda projekta īstenošanā, tiktu nodalītas no iestādes pamatfunkciju izpildes;
· 31.2. nodrošina informācijas un publicitātes pasākumus saskaņā ar Regulas 2021/1060 47. un 50. pantu un kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā, kā arī Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām;
· 31.3. savā tīmekļvietnē ne retāk kā reizi sešos mēnešos ievieto aktuālu informāciju par projekta īstenošanu;
· 31.4. nodrošina, ka visas preces un pakalpojumi tiks iepirkti atklātā, pārredzamā, nediskriminējošā un konkurenci nodrošinošā procedūrā, ievērojot publiskā iepirkuma procedūru regulējošos normatīvos aktus un, kur tas ir attiecināms, īsteno sociāli atbildīgus un inovatīvus publiskos iepirkumus, kā arī sekmē zaļā publiskā iepirkuma prasību ievērošanu atbilstoši normatīvajos aktos noteiktajam;
· 31.5. ir atbildīgs par dubultā finansējuma, interešu konflikta riska novēršanu un demarkācijas nodrošināšanu ar citiem līdzīgiem vai saistītiem projektiem un nodrošina, lai pasākuma pirmās kārtas ietvaros plānotais atbalsts nepārklātos ar citiem valsts un ārvalstu finanšu atbalsta instrumentiem saskaņā ar Eiropas Parlamenta un Padomes 2018. gada 18. jūlija Regulas (ES, Euratom) Nr. 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012, 61. panta prasībām;
· 31.6. projekta īstenošanas laikā nodrošina visu ar projekta īstenošanu saistīto dokumentu glabāšanu, tai skaitā projekta iesnieguma, jebkuru ar projektu saistīto sarakstes dokumentu, iepirkuma dokumentācijas, projekta līguma, veikto darbu, piegāžu un sniegto pakalpojumu apliecinošu dokumentu, veikto maksājumu apliecinošu dokumentu oriģinālu vai to atvasinājumu ar juridisko spēku.
· 32. Finansējuma saņēmējs un sadarbības partneri ievēro, ka projekts nav saistīts ar saimnieciskas darbības veikšanu vai nav kvalificējams kā komercdarbības atbalsts.
· 33. Finansējuma saņēmējs ievēro horizontālo principu “Vienlīdzība, iekļaušana, nediskriminācija un pamattiesību ievērošana”.
· 34. Finansējuma saņēmējs nodrošina projekta ietvaros iegādātās datortehnikas izglītojamajiem nodošanu sadarbības partneriem atbilstoši izstrādātajam aprēķinam un proporcionāli šo noteikumu 4.3.apakšpunktā minēto izglītojamo skaitam attiecīgajās izglītības iestādēs. Aprēķinā  izmanto Valsts izglītības informācijas sistēmas datus par izglītojamo skaitu izglītības iestādēs uz 2023. gada 1. septembri un Izglītības un zinātnes ministrijas datus par darbības programmas "Izaugsme un nodarbinātība" 13.1.2.2. pasākuma "Izglītības iestāžu digitalizācija" un Atveseļošanas fonda 2.3.2.3.i. investīcijas "Digitālās plaisas mazināšana sociāli neaizsargātajām grupām un izglītības iestādēs" ietvaros pašvaldībām piegādātajiem datoriem līdz 2023.gada 31.decembrim.
· 35. Projektu īsteno saskaņā ar noslēgto vienošanos par projekta īstenošanu, bet ne ilgāk kā līdz 2025. gada 31. maijam.
· 36. Projekta īstenošanas vieta ir Latvijas Republikas teritorija.

